ai4bharat/Pralekha huggingface dataset:
স্বরাষ্ট্র মন্ত্রক
এনডিএমএ-এর চতুর্দশ প্রতিষ্ঠা দিবসের অনুষ্ঠানে স্বরাষ্ট্র প্রতিমন্ত্রী কিরেন রিজিজু
নয়াদিল্লি, ২৭ নভেম্বর, ২০১৮
কেন্দ্রীয় স্বরাষ্ট্র প্রতিমন্ত্রী শ্রী কিরেন রিজিজু মঙ্গলবার  নতুন দিল্লিতে জাতীয় বিপর্যয় ব্যবস্থাপনা কর্তৃপক্ষের  চতুর্দশ প্রতিষ্ঠা দিবস উদযাপন অনুষ্ঠানের সূচনা করেন। এ বছরে প্রতিষ্ঠা দিবসের মূল ভাবনা – ‘বিপর্যয়ের প্রেক্ষিতে আগাম সতর্কতা’।
উদ্বোধনী অনুষ্ঠানে তাঁর ভাষণে শ্রী রিজিজু বলেন, বিপর্যয় ব্যবস্থাপনার বিষয়টিকে যেভাবে দেখা হয়ে থাকে, এনডিএমএ তার আঙ্গিক পালটে দিয়েছে। তারা দেখিয়েছে যে, বিপর্যয় প্রতিরোধ করা যেতে পারে। বিরাট ভৌগোলিক বিস্তৃতি ও বিপুল জনসংখ্যা সত্ত্বেও বিপর্যয় মোকাবিলার ক্ষেত্রে ভারত অনেক পথ অতিক্রম করেছে। বিপর্যয় হ্রাসের ক্ষেত্রে ভারতের ভূমিকাকে বিশ্ব কখনই উপেক্ষা করতে পারে না বলেও তিনি অভিমত প্রকাশ করেন। বিপর্যয় মোকাবিলার বিভিন্ন ক্ষেত্রে ভারত এখন অগ্রণী ভূমিকা পালন করছে। তিনি বলেন, বিপর্যয় সম্পর্কে সচেতনতা গড়ে তুলে এবং আগাম সতর্কবার্তা জারি করে প্রায় অর্ধেক বিপর্যয় রোধ করা সম্ভব। বিপর্যয় মোকাবিলায় ও প্রতিরোধ দেশকে সাবলম্বী করে তুলতে প্রধানমন্ত্রী শ্রী নরেন্দ্র মোদী স্বয়ং বিশেষ আগ্রহ দেখাচ্ছেন বলেও শ্রী রিজিজু জানান।
এই উপলক্ষে এনডিএমএ-এর সদস্য শ্রী আর কে জৈন বিগত এক বছরে কর্তৃপক্ষের বিভিন্ন কাজকর্মের খতিয়ান তুলে ধরেন। এনডিএমএ-এর গুরুত্বের কথা উল্লেখ করে তিনি বলেন, প্রতিষ্ঠার পর থেকে এই সংস্থাটি কেবল বিপর্যয় মোকাবিলার ক্ষেত্রে কার্যকর ভূমিকা নেয়নি, সেইসঙ্গে সামগ্রিক বিপর্যয় ঝুঁকি হ্রাসের ক্ষেত্রে লক্ষ্যণীয় অবদান রেখেছে। বিপর্যয় ব্যবস্থাপনার ক্ষেত্রে অসামান্য অবদানের জন্য ব্যক্তি-বিশেষ ও প্রতিষ্ঠানগুলিকে বার্ষিক পুরস্কার প্রদান শীঘ্রই চালু হবে বলেও তিনি জানান।
অনুষ্ঠানে এনডিএমএ-এর পক্ষ থেকে ‘বিপর্যয় প্রতিরোধক নির্মাণ’ শীর্ষক এক প্রশিক্ষণ পুস্তিকা এবং ২০১৭-র গুজরাট বন্যা সংক্রান্ত এক সমীক্ষা-প্রতিবেদন প্রকাশ করা হয়।
SSS/BD/DM/…
(Visitor Counter : 102
ক্রেতা, খাদ্যএবংগণবন্টনমন্ত্রক
দেশে ফার্স্ট জেনারেশন  ইথানল উৎপাদন ক্ষমতা বৃদ্ধির জন্য প্রকল্প বাস্তবায়নে রাজ্য এবং শিল্প সমিতিগুলির সঙ্গে বৈঠক খাদ্য ও গণবন্টন দপ্তরের
নয়াদিল্লি, ২৯ জানুয়ারি, ২০২১
সরকার ২০২২ সালের মধ্যে জ্বালানী ক্ষেত্রে পেট্রোলের সঙ্গে নির্দিষ্ট মাত্রায় ইথানলকে ১০ শতাংশ মিশ্রণ এবং ২০২৫ সালের মধ্যে ২০ শতাংশ মিশ্রণের লক্ষ্যমাত্রা নির্ধারণ করেছে। কৃষি-ভিত্তিক অর্থনীতি বৃদ্ধি, আমদানিকৃত জীবাশ্ম জ্বালানীর ওপর নির্ভরতা হ্রাস, বৈদেশিক মুদ্রা সাশ্রয় এবং বায়ু দূষণ কমানোর লক্ষ্য নেওয়া হয়েছে।তাই প্রয়োজনীয় ইথানলের লক্ষ্য পূরণে সরকার এই প্রকল্পে আর্থিক সহায়তা প্রদানে, ইথানলের পাতন ক্ষমতা বৃদ্ধি ও ফার্স্ট জেনারেশন ইথানল তৈরির লক্ষ্যে চলতি বছরের গত ১৪ই জানুয়ারি একটি বিজ্ঞপ্তি জারি করে সরকার।
এই প্রকল্প বাস্তবায়নের জন্য উদ্যোক্তাদের সর্বাধিক অংশগ্রহণ এবং রাজ্য সরকারগুলিকে সুনির্দিষ্ট সহযোগিতা সুনিশ্চিত করার লক্ষ্যে গত ২৭শে জানুয়ারি ভিডিও কনফারেন্সের মাধ্যমে একটি বৈঠক অনুষ্ঠিত হয়। এই বৈঠকে পৌরহিত্য করেন খাদ্য ও গণবন্টন দপ্তরের সচিব। বৈঠকে রাজ্য সরকার শিল্প সমিতি, যেমন – আইএসএমএ, এআইডিএ, এনএফসিএসএফ, বণিকসভা অ্যাসোচেম, সিআইআই – এর প্রতিনিধি এবং ভারত সরকারের সংশ্লিষ্ট দপ্তরের আধিকারিকরা উপস্থিত ছিলেন । এই প্রকল্পের বিষয়ে বৈঠকে বিস্তারিত আলোচনা করা হয়। বৈঠকে প্রকল্প বাস্তবায়নের জন্য প্রতিটি রাজ্যের মুখ্যসচিবদের পৌরহিত্যে একটি স্টিয়ারিং কমিটি গঠন করার জন্য বলা হয়েছে এবং প্রকল্পটি দ্রুত বাস্তবায়নের বিষয়ে পর্যালোচনা করার জন্য রাজ্য আফগারি দপ্তর, রাজ্য দূষণ নিয়ন্ত্রণ পর্ষদ, শিল্প বিভাগ, শিল্প সমিতি, উদ্যোক্তা এবং কেন্দ্রীয় সরকারের আধিকারিকদের সমন্বয়ে আরও একটি স্টিয়ারিং কমিটি গঠন করা দরকার রয়েছে বলে জানানো হয়েছে। স্থির হয়েছে যে, অতিরিক্ত ৬০ লক্ষ টন চিনি ইথানলে রূপান্তর করা হবে, যাতে চিনি কল মালিকরা সময় মতো চাষীদের অর্থ প্রদান করতে পারেন। এতে কৃষিকদের আয় বৃদ্ধি পাবে। পাশাপাশি, অপরিশোধিত তেল আমদানির পরিমাণ কমবে, ভারত পেট্রোলিয়াম ক্ষেত্রে ‘আত্মনির্ভর’ হয়ে উঠবে।
প্রধানমন্ত্রীরদপ্তর
বিএসএফ-এর পরিকাঠামো প্রসারের উদ্যোগের প্রশংসা করলেন প্রধানমন্ত্রী
নয়াদিল্লি, ৯ মে, ২০২৩
কেন্দ্রীয় স্বরাষ্ট্র মন্ত্রী শ্রী অমিত শাহ তাঁর এক ট্যুইট বার্তায় জানিয়েছেন যে বিএসএফ-কে আরও শক্তিশালী করে তুলতে বেশ কিছু উদ্যোগ গৃহীত হয়েছে। স্থাপন করা হয়েছে চারটি জয়েন্ট আউটপোস্ট। এছাড়া, দুটি আবাসিক কমপ্লেক্স এবং একটি অফিসার্স মেসও উদ্বোধন করা হয়েছে সাম্প্রতিককালে। এছাড়াও, আরও বেশি কিছু প্রকল্প রূপায়িত হয়েছে সর্বমোট ১০৮ কোটি ৩০ লক্ষ টাকা ব্যয়ে।
স্বরাষ্ট্র মন্ত্রীর এই ট্যুইট বার্তার উত্তরে প্রধানমন্ত্রী শ্রী নরেন্দ্র মোদী ট্যুইট করে জানিয়েছেন :
“এই উদ্যোগ দেশের সীমান্ত সুরক্ষাকে আরও মজবুত করে তুলবে। সেইসঙ্গে নির্ভীক বিএসএফ কর্মীদের জীবনযাত্রার মানও আরও উন্নত হয়ে উঠবে।”
(PG/SKD/DM/
অর্থমন্ত্রক
সিবিডিটির ১৬০তম আয়কর দিবস উদযাপনে দেশ গড়ার কাজে অর্থমন্ত্রী শ্রীমতি নির্মলা সীতারমন আয়কর দপ্তরের ভূমিকার প্রশংসা করেছেন
নয়াদিল্লী, ২৪ জুলাই, ২০২০
কেন্দ্রীয় প্রত্যক্ষ কর পর্ষদ এবং তার শাখা দপ্তরগুলি দেশজুড়ে আজ ১৬০তম আয়কর দিবস উদযাপন করেছে।
১৬০ তম আয়কর দিবস উপলক্ষ্যে কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আয়কর দপ্তরের বিভিন্ন উদ্যোগের প্রশংসা করেছেন। কর প্রশাসনকে করদাতা-বান্ধব, স্বচ্ছ এবং স্বেচ্ছায় বিভিন্ন নিয়ম মানার ক্ষেত্রে করদাতাদের উদ্বুদ্ধ করার উদ্যোগের জন্য তিনি দপ্তরের প্রশংসা করেছেন। মন্ত্রী আয়কর দপ্তরের সাম্প্রতিক বছরগুলিতে ভূমিকার পরিবর্তনের বিষয়টিরও উল্লেখ করেছেন। বর্তমানে আয়কর দপ্তর একটি রাজস্ব আদায়ের প্রতিষ্ঠান থেকে আরও বেশি নাগরিক কেন্দ্রিক প্রতিষ্ঠান হয়ে উঠছে। নতুন সহজ কর ব্যবস্থা, কর্পোরেট করের পরিমাণ হ্রাস এবং দেশে উৎপাদনকারী সংস্থাগুলির জন্য বিশেষ ছাড়ের মতো বিভিন্ন সংস্কারমুখী উদ্যোগের কথা মন্ত্রী উল্লেখ করেন। এর মাধ্যমে প্রধানমন্ত্রী শ্রী নরেন্দ্র মোদী যে আত্মনির্ভর ভারত গড়ার ডাক দিয়েছেন, সেই লক্ষ্যে এগোনো সম্ভব।
অর্থমন্ত্রী মহামারীর এই সময়ে করদাতাদের প্রয়োজনের কথা উপলব্ধি করে আয়কর দপ্তরের ভূমিকার প্রশংসা করেছেন। আয়কর দপ্তর এইসময়ে বিভিন্ন নিয়ম-কানুন শিথিল করেছে এবং করদাতাদের মূলধন যোগানোর ক্ষেত্রে গুরুত্বপূর্ণ ভূমিকা পালন করেছে। শ্রীমতি সীতারমন আশা করেছেন দপ্তর দেশের উন্নয়নে গুরুত্বপূর্ণ ভূমিকা রাখার পাশাপাশি তার কাজের ধারার উন্নতি ঘটাবে এবং পেশাদারিত্বে নতুন এক উচ্চতায় পৌঁছাবে।
কেন্দ্রীয় অর্থ ও কর্পোরেট বিষয়ক দপ্তরের প্রতিমন্ত্রী শ্রী অনুরাগ ঠাকুর তাঁর বার্তায় আয়কর দপ্তরের বিভিন্ন উদ্যোগের প্রশংসা করেছেন। করদাতাদের জন্য উন্নত পরিষেবা, কর নির্ধারণ পদ্ধতির ক্ষেত্রে দক্ষতা প্রদর্শন এবং দপ্তরের বিভিন্ন কাজে সংস্কারের ফলে সেগুলি সহজে সম্পন্ন হওয়ায় তিনি সন্তোষ প্রকাশ করেছেন। আয়কর দপ্তর ক্রমশ ই-গর্ভনেন্সের দিকে এগোচ্ছে এবং বিবাদ সে বিশ্বাস মন্ত্রে কর সংক্রান্ত বিবাদের নিষ্পত্তির ফলে মামলার পরিমাণ ক্রমশ কমাচ্ছে।
কোভিড-১৯ মহামারীর ফলে উদ্ভুত চ্যালেঞ্জের মোকাবিলা দপ্তর যত দ্রুতহারে করেছে, শ্রী ঠাকুর তারও প্রশংসা করেছেন। করদাতাদের জন্য নিয়ম শিথিল করা এবং তাঁদের মূলধনের যোগান নিশ্চিত করার বিষয়ে দপ্তরের আধিকারিকদের ভূমিকার তিনি প্রশংসা করেছেন। তিনি আশা করেছেন আয়কর দপ্তর, কর ব্যবস্থাকে আরও সরল করে তুলবে যার মাধ্যমে কর প্রশাসন আরও সক্রিয় হয়ে উঠবে।
অর্থসচিব ডঃ অজয় ভূষণ পান্ডে আয়কর দপ্তরকে তাঁর শুভেচ্ছা জানিয়েছেন। আইন প্রয়োগ এবং পরিষেবা দেওয়ার মধ্যে কর দপ্তর যে সমতা বজায় রেখেছে, তিনি সেই বিষয়টি উল্লেখ করেছেন। তিনি আইন প্রয়োগের ভূমিকার পরিবর্তন না ঘটিয়েও করদাতাদের পরিষেবা দেওয়ার ক্ষেত্রে দপ্তরের উদ্যোগ বৃদ্ধির প্রশংসা করেন। এই প্রসঙ্গে ফেসলেস অ্যাসেসমেন্ট, ২৬এএস ফর্মের সংস্কার, প্রি-ফিল্ড রিটার্ন সহ বিভিন্ন নতুন উদ্যোগের কথা উল্লেখ করে শ্রী পাণ্ডে বলেন, অন্যায্য বিভিন্ন কার্যকলাপ এখন বন্ধ হয়েছে। তাঁর আর, আগামীদিনে আয়কর দপ্তর করদাতাদের প্রতি আরও ভালো পরিষেবা নিশ্চিত করবে।
সিবিডিটি-র চেয়ারম্যান শ্রী পি সি মোদী আয়কর পরিবারের সদস্যদের তাঁর শুভেচ্ছা জানিয়েছেন। এই মহামারীর সময়ে তাঁরা কঠিন চ্যালেঞ্জের মধ্যে যেভাবে তাঁদের দায়িত্ব পালন করেছেন, তিনি তার প্রশংসা করেছেন। যাঁদের চিকিৎসা পরিষেবা ও মনস্তাত্ত্বিক সহায়তার প্রয়োজন তাঁদের জন্য কোভিড রেসপন্স টিম তৈরির উদ্যোগকে শ্রী মোদী প্রশংসা করেছেন। আয়কর পরিবারের প্রধান হিসেবে করদাতাদের আরও ভালো পরিষেবা এবং স্বচ্ছতা ও সমন্বয় বজায় রেখে ভবিষ্যতে উন্নত পরিষেবা দেওয়ার অঙ্গীকার তিনি ব্যক্ত করেছেন।
(CG/CB/NS
প্রধানমন্ত্রীরদপ্তর
বাংলাদেশের প্রধানমন্ত্রীর ৫ই অক্টোবরের সরকারি সফরের সময় ভিডিও কনফারেন্সিং-এর মাধ্যমে দ্বিপাক্ষিক প্রকল্প উদ্বোধনে প্রধানমন্ত্রীর বক্তব্যের অনুবাদ
নয়াদিল্লি, ৫ অক্টোবর, ২০১৯
মাননীয়া প্রধানমন্ত্রী শেখ হাসিনা,
সুধীবৃন্দ,
বন্ধুগণ,
নমস্কার !!
সবাইকে শারদীয় শুভেচ্ছা !
বাংলাদেশের প্রধানমন্ত্রী শেখ হাসিনাজির সঙ্গে আরও তিনটি দ্বিপাক্ষিক প্রকল্প উদ্বোধন করার সুযোগ পেয়ে আমি আনন্দিত। বিগত এক বছরে আমরা ভিডিও কনফারেন্সের মাধ্যমে ন’টি প্রকল্পের সূচনা করেছি। আজ আরও তিনটি প্রকল্পের সূচনার মধ্য দিয়ে আমরা এক বছরে মোট এক ডজন যৌথ প্রকল্পের সূচনা করলাম। এই লক্ষ্যে পৌঁছনোর জন্য আমি দুই দেশের আধিকারিক ও নাগরিকদের অভিনন্দন জানাচ্ছি।
আজ যে তিনটি প্রকল্পে উদ্বোধন হল, এগুলি প্রত্যেকটি পৃথক ক্ষেত্রের – রান্নার গ্যাস আমদানি, কারিগরি প্রশিক্ষণ এবং সামাজিক উন্নয়ন। কিন্তু তিনটির উদ্দেশ্য একই। আর তা হল – আমাদের নাগরিকদের জীবনযাত্রা উন্নত করা। ভারত-বাংলাদেশের সম্পর্কেরও এটিই মূল নীতি। ভারত-বাংলাদেশের অংশীদারিত্বের ভিত্তি হল আমাদের বন্ধুত্বের মাধ্যমে প্রতিটি নাগরিকের উন্নয়ন নিশ্চিত করা।
বাংলাদেশ যে বিপুল পরিমাণে রান্নার গ্যাস রপ্তানি করবে, তাতে দুই দেশই উপকৃত হবে। এর ফলে বাংলাদেশের রপ্তানি, আয় এবং কর্মসংস্থান বৃদ্ধি পাবে। পরিবহণের সময় ১,৫০০ কিলোমিটার দূরত্ব হ্রাসের ফলে আর্থিক দিক থেকে যেমন সুবিধা হবে, পাশাপাশি পরিবেশ দূষণেরও হার কমবে। বাংলাদেশের শিল্পোন্নয়নের লক্ষ্যে ‘বাংলাদেশ-ভারত পেশাদার দক্ষতা উন্নয়ন সংস্থা’র দ্বিতীয় প্রকল্পে দক্ষ শ্রমিক এবং প্রযুক্তিবিদ গড়ে তোলা হবে।
সুধীবৃন্দ,
দুই মহামানব – শ্রীরামকৃষ্ণ পরমহংসদেব এবং স্বামী বিবেকানন্দের চিরস্থায়ী প্রভাব রয়েছে আমাদের সমাজে। তাঁদের অনুপ্রেরণায় ঢাকার রামকৃষ্ণ মিশনে বিবেকানন্দ ভবনের এই প্রকল্পটি নেওয়া হয়েছে। বাংলা সংস্কৃতির ঔদার্য্য এবং মুক্ত চিন্তার মতো এই মিশনেও সকল মত স্থান পায়। আর তাই, এই মিশনে সব সম্প্রদায়ের উৎসব সমদৃষ্টিতে পালন করা হয়। এই ভবনে ১০০ জনের বেশি বিশ্ববিদ্যালয়ের ছাত্র এবং গবেষকের থাকার ব্যবস্থা করা হয়েছে।
সুধীবৃন্দ,
ভারত-বাংলাদেশের সঙ্গে অংশীদারিত্বকে গুরুত্ব দিয়ে থাকে। আমরা গর্বিত যে ভারত ও বাংলাদেশের সম্পর্ক, দুই বন্ধুভাবাপন্ন প্রতিবেশীর সহযোগিতার আদর্শ উদাহরণ হয়ে উঠেছে। আমি আনন্দিত যে, আজকের আলোচনা আমাদের সম্পর্ককে এগিয়ে নিয়ে যেতে সাহায্য করবে।
জয় হিন্দ ! জয় বাংলা ! জয় ভারত-বাংলা বন্ধুত্ব !
ধন্যবাদ।
CG/CB/DM
(Visitor Counter : 61
বস্ত্রমন্ত্রক
তন্তুবায়দের জন্য ‘মেক-ইন-ইন্ডয়া’ কর্মসূচি
নয়াদিল্লী, ২২ সেপ্টেম্বর, ২০২০
মেক ইন ইন্ডিয়া কর্মসূচির অবিচ্ছেদ্য অঙ্গ হস্তচালিত তাঁত এবং তার উৎপাদিত সামগ্রী। আত্মনির্ভর ভারত অভিযানের মাধ্যমে দেশের অর্থনীতিকে চাঙ্গা করার জন্য কেন্দ্র বিশেষ আর্থিক প্যাকেজ ঘোষণা করেছে। অতিক্ষুদ্র, ক্ষুদ্র এবং মাঝারি শিল্পোদ্যোগ গোষ্ঠী সহ বিভিন্ন শিল্পকে ঋণের মাধ্যমে সাহায্য করার জন্য নানা উদ্যোগ নেওয়া হয়েছে। তন্তুবায় এবং কারিগররা তাঁদের ব্যবসা-বাণিজ্য আবার শুরু করার জন্য এর থেকে সাহায্য নিতে পারেন। এই বিশেষ প্যাকেজের পাশাপাশি বস্ত্র মন্ত্রক একগুচ্ছ পদক্ষেপ গ্রহণ করেছে। সরকারি দপ্তর এবং সংস্থাগুলিতে সরাসরি উৎপাদিত সামগ্রী বিক্রির জন্য বৈদ্যুতিন প্রক্রিয়ায় লেনদেনের ব্যবস্থা করা হয়েছে। ২৩টি ই-কমার্স সংস্থা অনলাইনের মাধ্যমে হস্তচালিত তাঁত থেকে উৎপাদিত সামগ্রী বিক্রি করার কাজে যুক্ত হয়েছে। #Vocal4handmade সোশ্যাল মিডিয়ার মাধ্যমে ষষ্ঠ জাতীয় তন্তুবায় দিবসে দেশে উৎপাদিত পণ্যর প্রচার শুরু হয়েছে। তন্তুবায় সম্প্রদায়কে সাহায্য করার জন্যই এই উদ্যোগ।
কোভিড মহামারীর কারণে এই মুহুর্তে মেলা বা প্রদর্শনীর মতো অনুষ্ঠান আয়োজন করা সম্ভব নয়। সরকার তাই অনলাইনের মাধ্যমে আমাদের তন্তুবায় এবং হস্তচালিত তাঁত শিল্পীদের উৎপাদিত সামগ্রী বাজারজাত করার উদ্যোগ নিয়েছে। ইন্ডিয়ান টেক্সটাইল সোর্সিং ফেয়ার ৭, ১০ এবং ১১ই আগস্ট আয়োজন করা হয়েছিল। এখানে দেশের বিভিন্ন প্রান্তের ২০০র বেশি অংশগ্রহণকারী তাঁদের উৎপাদিত সামগ্রী আন্তর্জাতিক সম্প্রদায়কে দেখিয়েছেন। এমআইএফটি-র মাধ্যমে তন্তুবায়দের জন্য নকশার ধারণা দিতে ডিজাইন রিসোর্স সেন্টার গড়ে তোলা হয়েছে। এছাড়াও ন্যাশনাল হ্যান্ডলুম ডেভেলপমেন্ট প্রোগ্রাম, কম্প্রিহেনশিভ হ্যান্ডলুম ক্লাস্টার ডেভেলপমেন্ট স্কিম, হ্যান্ডলুম উইভার্স কম্প্রিহেনশিভ ওয়েলফেয়ার স্কিম এবং ইয়ার্ন সাপ্লাই স্কিমের মাধ্যমে তন্তুবায়দের জন্য কাঁচামাল, তাঁত যন্ত্র এবং অন্যান্য যন্ত্রাংশ কেনা, নকশার উদ্ভাবন, নানা ধরণের সামগ্রী তৈরি, পরিকাঠামো উন্নয়ন, দক্ষতা বিকাশ এবং বাজারজাত করার জন্য বিভিন্ন সুবিধার ব্যবস্থা করা হয়েছে।
ন্যাশনাল হ্যান্ডলুম ডেভেলপমেন্ট প্রোগ্রামের আওতায় ব্লক স্তরে ক্লাস্টার গড়ে তোলা, তন্তুবায়দের বাজারজাতকরণের সহায়তা, তন্তুবায়দের জন্য মুদ্রা যোজনা, হাতকর্ঘ সম্বর্ধন সহায়তা প্রকল্প, তন্তুবায়দের এবং তাঁদের সন্তানদের জন্য বিশেষ শিক্ষার ব্যবস্থা, ‘ইন্ডিয়া হ্যান্ডলুম’ ব্র্যান্ড তৈরি এবং শহরাঞ্চলে ‘আর্বান হাট’-এর মাধ্যমে তন্তুবায়দের উৎপাদিত সামগ্রী বিক্রির উদ্যোগ নেওয়া হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন বস্ত্রমন্ত্রী শ্রীমতি স্মৃতি জুবিন ইরানী।
(CG/CB/NS
প্রধানমন্ত্রীরদপ্তর
কোভিড-১৯ এ আক্রান্ত জাপানের প্রধানমন্ত্রী শ্রী ফুমিও কিশিদার দ্রুত আরোগ্য কামনা করেছেন প্রধানমন্ত্রী
নয়াদিল্লি, ২১ অগাস্ট, ২০২২
প্রধানমন্ত্রী শ্রী নরেন্দ্র মোদী, কোভিড-১৯ এ আক্রান্ত জাপানের প্রধানমন্ত্রী শ্রী ফুমিও কিশিদার দ্রুত আরোগ্য কামনা করেছেন।
এক ট্যুইট বার্তায় প্রধানমন্ত্রী বলেছেন, “আমার বন্ধু, কোভিড-১৯ এ আক্রান্ত প্রধানমন্ত্রী ফুমিও কিশিদার দ্রুত আরোগ্য কামনা করি”।
PG/CB/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১২০ কোটি ২৭ লক্ষ ছাড়িয়েছে
দেশে গত ২৪ ঘণ্টায় প্রায় ৮৩ লক্ষ ৮৮ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৩ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ৫৪৯
দেশে সুস্পষ্টভাবে করোনায় আক্রান্তের সংখ্যা ১ লক্ষ ১০ হাজার ১৩৩
সাপ্তাহিক-ভিত্তিতে আক্রান্তের হার ০.৮৯ শতাংশ, যা গত ১২ দিন ১ শতাংশের নীচে
নয়াদিল্লি, ২৬ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৮৩ লক্ষ ৮৮ হাজার ৮২৪। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১২০ কোটি ২৭ লক্ষ ৩ হাজার ৬৫৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৩,০৫৯
৯৪,৪৭,৬৪৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৭,৫৩৭
১,৬৪,০৭,৪৬৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৫,০৫,৩০,৭৮৯
২০,৭৭,৭৩,০৭৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৮,২৭,৫১,৮১৮
১১,৫৮,৭৪,৫০৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৪৪,৪৯,৬০৭
৭,৬৭,০৮,১৫১
|
|
মোট
|
|
|
|
১,২০,২৭,০৩,৬৫৯
দেশে গত ২৪ ঘণ্টায় সুস্থ হয়েছেন ৯ হাজার ৮৬৮ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৯ লক্ষ ৭৭ হাজার ৮৩০।
জাতীয় স্তরে সুস্থতার হার বর্তমানে ৯৮.৩৩ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৫২ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১০ হাজার ৫৪৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ১০ হাজার ১৩৩ হয়েছে, যা গত বছরের মার্চ মাস থেকে সর্বনিম্ন এবং মোট আক্রান্তের ০.৩২ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৮১ হাজার ২৪৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৩ কোটি ৭১ লক্ষ ৬ হাজার ৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৮৯ শতাংশ, যা গত ১২ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৮৯ শতাংশ। দৈনিক-ভিত্তিতে আক্রান্তের হার গত ৫৩ দিন ২ শতাংশের নীচে রয়েছে এবং গত ৮৮ দিন ৩ শতাংশের নীচে।
(CG/BD/SB
মানবসম্পদবিকাশমন্ত্রক
কেন্দ্রীয় শিক্ষা মন্ত্রী এবং আদিবাসী বিষয়ক মন্ত্রী যৌথভাবে স্কুল ইনোভেশন অ্যাম্বাসেডর ট্রেনিং প্রোগ্রামের সূচনা করবেন
নতুন দিল্লি, ১৫ জুলাই, ২০২১
কেন্দ্রীয় শিক্ষা মন্ত্রী শ্রী ধর্মেন্দ্র প্রধান এবং আদিবাসী বিষয়ক মন্ত্রী শ্রী অর্জুন মুন্ডা আগামীকাল, ১৬ জুলাই যৌথভাবে ৫০ হাজার শিক্ষকের জন্য স্কুল ইনোভেশন অ্যাম্বাসেডর ট্রেনিং প্রোগ্রামের সূচনা করবেন। স্কুল শিক্ষকদের জন্য এটি একটি উদ্ভাবনী মূলক প্রশিক্ষণ কার্যক্রম। যার লক্ষ্য উদ্ভাবন থেকে শুরু করে চিন্তাভাবনার বিকাশ, ধারণা ধারনা প্রভৃতি। প্রশিক্ষণ কেবলমাত্র অনলাইন মোডেই দেওয়া হবে।
CG/ SB
(Visitor Counter : 136
প্রধানমন্ত্রীরদপ্তর
২০২৩-এর এপ্রিল মাসে এ পর্যন্ত সর্ববৃহৎ জিএসটি সংগ্রহের প্রশংসা প্রধানমন্ত্রীর
নয়াদিল্লি, ১ মে, ২০২৩
২০২৩-এর এপ্রিলে এ পর্যন্ত সর্ববৃহৎ ১ লক্ষ ৮৭ হাজার কোটি টাকা জিএসটি-বাবদ সংগ্রহ হওয়ায় প্রধানমন্ত্রী শ্রী নরেন্দ্র মোদী একে ভারতীয় অর্থনীতির জন্য এক দারুণ খবর বলে আখ্যা দিয়েছন।
অর্থ মন্ত্রকের এক ট্যুইটের প্রত্যুত্তরে প্রধানমন্ত্রী ট্যুইট করে বলেন :
“ভারতীয় অর্থনীতির জন্য দারুণ খবর। নিম্ন কর হার সত্ত্বেও বর্ধিত কর সংগ্রহ প্রমাণ করে জিএসটি কিভাবে সমন্বয় ও মান্যতা বৃদ্ধির সাফল্য দেখিয়েছে।”
PG/AB/DM/
(
নীতিআয়োগ
দ্বীপাঞ্চলগুলির সার্বিক উন্নয়নের জন্য নীতি আয়োগ লগ্নিকারকদের সম্মেলন আয়োজন করবে
নয়াদিল্লি, ০১ আগস্ট, ২০১৮
দ্বীপাঞ্চলগুলির সার্বিক উন্নয়নের জন্য প্রবাসী ভারতীয় কেন্দ্রে আগামী ১০ই আগস্ট নীতি আয়োগের উদ্যোগে একটি লগ্নিকারকদের সম্মেলনের আয়োজন করা হবে। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত এই সম্মেলনের উদ্বোধন করবেন। আন্দামান ও নিকোবর এবং লাক্ষ্মাদ্বীপের দ্বীপাঞ্চলগুলিতে পরিবেশ-বান্ধব পর্যটন প্রকল্পের সুষম বিকাশের লক্ষ্যে এই সম্মেলনে লগ্নি আকর্ষণের চেষ্টা করা হবে বলে আশা করা হচ্ছে। এইসব দ্বীপাঞ্চলে বেসরকারি ক্ষেত্রের অংশগ্রহণের মাধ্যমে ১১টি প্রধান পর্যটন প্রকল্প রূপায়ণের প্রস্তাব রয়েছে। নীতি আয়োগ সংশ্লিষ্ট দ্বীপাঞ্চলগুলির কেন্দ্রশাসিত অঞ্চলের প্রশাসনের সহযোগিতায় আয়োজিত এই সম্মেলনে সংশ্লিষ্ট ক্ষেত্রের বিভিন্ন সংস্থা ও সংগঠন অংশগ্রহণ করবে।
CG/PB/SB……
(Visitor Counter : 52
নির্বাচনকমিশন
দিল্লি জাতীয় রাজধানী অঞ্চলের বিধানসভা নির্বাচনের জন্য বিজেপি-র স্টার ক্যাম্পেনার তালিকা থেকে শ্রী অনুরাগ ঠাকুর ও শ্রী প্রবেশ সাহিব সিং-কে বাদ দেওয়ার নির্দেশ নির্বাচন কমিশনের
নয়াদিল্লি, ২৯ জানুয়ারি, ২০২০
ভারতের নির্বাচন কমিশন দিল্লি জাতীয় রাজধানী অঞ্চলের বিধানসভা নির্বাচনের জন্য বিজেপি-র স্টার ক্যাম্পেনার তালিকা থেকে শ্রী অনুরাগ ঠাকুর ও শ্রী প্রবেশ সাহিব সিং-কে বাদ দেওয়ার নির্দেশ জারি করেছে। কমিশনের এই সিদ্ধান্ত অবিলম্বে কার্যকর হচ্ছে। পরবর্তী নির্দেশ না আসা পর্যন্ত এই সিদ্ধান্ত বলবৎ থাকবে।
CG/BD/DM
(Visitor Counter : 49
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯৫ কোটি ৮৯ লক্ষ ছাড়িয়েছে
দেশে গত ২৪ ঘণ্টায় ৬৫ লক্ষ ৮৬ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.০৪ শতাংশ, যা ২০২০-র মার্চ থেকে এ যাবৎ সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ৩১৩
দেশে সুস্পষ্টভাবে করোনায় আক্রান্তের সংখ্যা ২ লক্ষ ১৪ হাজার ৯০০, যা মোট আক্রান্তের ০.৬৩ শতাংশ
সাপ্তাহিক-ভিত্তিতে আক্রান্তের হার ১.৪৮ শতাংশ, যা গত ১০৯ দিন ৩ শতাংশের নীচে
নয়াদিল্লি, ১২ অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৫ লক্ষ ৮৬ হাজার ৯২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৯৫ কোটি ৮৯ লক্ষ ৭৮ হাজার ৪৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৫,৪২৪
৯০,৩৬,৫৮৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৫৯,২৫৯
১,৫৩,৯৮,৮৫৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৮,৬৮,২০,২৬১
১০,৪০,৭৩,৫৪৬
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৬,৬১,৫৬,৪২৪
৮,৩৮,৭৬,৩৬২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১০,৪৮,৬৯,২০২
৬,০০,১২,১৩১
|
|
মোট
|
|
|
|
৯৫,৮৯,৭৮,০৪৯
দেশে গত ২৪ ঘণ্টায় সুস্থ হয়েছেন ২৬ হাজার ৫৭৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৩ লক্ষ ২০ হাজার ৫৭।
জাতীয় স্তরে সুস্থতার হার বর্তমানে ৯৮.০৪ শতাংশ, যা ২০২০’র মার্চ থেকে এ যাবৎ সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১০৭ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১৪ হাজার ৩১৩ জন, যা দৈনিক-ভিত্তিতে গত ২২৪ দিনে সর্বনিম্ন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ১৪ হাজার ৯০০, যা গত ২১২ দিনে সর্বনিম্ন এবং মোট আক্রান্তের ০.৬৩ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৮১ হাজার ৭৬৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৮ কোটি ৫০ লক্ষ ৩৮ হাজার ৪৩টি।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৪৮ শতাংশ, যা গত ১০৯ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.২১ শতাংশ। দৈনিক-ভিত্তিতে আক্রান্তের হার গত ৪৩ দিন ৩ শতাংশের নীচে রয়েছে এবং গত ১২৬ দিন ৫ শতাংশের নীচে।
CG/BD/SB
(Visitor Counter : 104
নীতিআয়োগ
নীতি আয়োগ স্কুল শিক্ষা গুণমান সূচক  প্রকাশ করেছে
কেরল, মণিপুর এবং চণ্ডীগড় সার্বিক কর্মদক্ষতার শীর্ষে
হরিয়ানা, মেঘালয়, দমন ও দিউ সূচকের প্রথম সংস্করণে প্রভূত উন্নতি করেছে
নয়াদিল্লি, ০২ অক্টোবর, ২০১৯
নীতি আয়োগের ভাইস চেয়ারম্যান ডঃ রাজীব কুমার এবং মুখ্য কার্যনির্বাহী আধিকারিক শ্রী অমিতাভ কান্ত নতুন দিল্লিতে সোমবার স্কুল শিক্ষার গুণমান সূচক  প্রকাশ করেছে। রাজ্য ও কেন্দ্রশাসিত অঞ্চলের বিদ্যালয় স্তরে শিক্ষার কর্মদক্ষতা বিচারের জন্য নীতি আয়োগ এই সূচকটি তৈরি করেছে। এর ফলে, শিক্ষা নীতিতে কি কি দুর্বলতা রয়েছে, সেগুলিকে চিহ্নিত করে প্রয়োজনীয় ব্যবস্থা নেওয়া সম্ভব হবে।
কেরল সার্বিক কর্মদক্ষতার শীর্ষে রয়েছে। সূচক অনুযায়ী, দ্বিতীয় স্থানে রাজস্থান ও তৃতীয় স্থানে কর্ণাটক রয়েছে। ক্রমবর্ধমান কর্মদক্ষতার নিরীখে হরিয়ানা শীর্ষস্থান দখল করেছে। এরপরই রয়েছে আসাম ও উত্তর প্রদেশ।
ছোট রাজ্যগুলির মধ্যে সার্বিক কর্মদক্ষতার বিচারে মণিপুর শীর্ষস্থানে রয়েছে। ত্রিপুরা ও গোয়ার অবস্থান যথাক্রমে দ্বিতীয় ও তৃতীয়। ক্রমবর্ধমান কর্মদক্ষতার নিরীখে ছোট রাজ্যগুলির মধ্যে যথাক্রমে – প্রথম মেঘালয়, দ্বিতীয় নাগাল্যান্ড এবং তৃতীয় গোয়া। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত মনে করেন, ক্রমবর্ধমান কর্মদক্ষতার নিরীখে কাঙ্খিত গুণমানে পৌঁছনোর লক্ষ্যে রাজ্যগুলি যথেষ্ট সক্রিয়।
কেন্দ্রশাসিত অঞ্চলগুলির মধ্যে ক্রমবর্ধমান কর্মদক্ষতার শীর্ষে রয়েছে দমন ও দিউ। দাদরা ও নগর হাভেলী এবং পণ্ডিচেরী দ্বিতীয় ও তৃতীয় স্থানে রয়েছে। সার্বিক কর্মদক্ষতার বিচারে কেন্দ্রশাসিত অঞ্চলগুলির মধ্যে প্রথম চণ্ডিগড়, দ্বিতীয় দাদরা ও নগর হাভেলী এবং তৃতীয় স্থানে রয়েছে দিল্লি।
এই সূচক তৈরিতে মূলত দুটি বিষয়ের ওপর গুরুত্ব আরোপ করা হয়েছে। প্রথমটি হ’ল - শিক্ষাদান, পরিকাঠামো সহ বিভিন্ন সুযোগ-সুবিধার মূল্যায়ন এবং দ্বিতীয়টি হ’ল – শিক্ষা ব্যবস্থা সংক্রান্ত প্রশাসনিক ব্যবস্থাপনা।
CG/CB/SB
(Visitor Counter : 101
স্বাস্থ্যওপরিবারকল্যাণমন্ত্রক
কোভিড-১৯ এর বর্তমান পরিস্থিতি,এর প্রতিরোধ ব্যবস্থাপনা নিয়ে উচ্চপর্যায়ের মন্ত্রীগোষ্ঠীর পর্যালোচনা বৈঠক
নতুন দিল্লি, ১১ মার্চ, ২০২০
প্রধানমন্ত্রী শ্রী নরেন্দ্র মোদীর নির্দেশে দেশে নোভেল করোনা ভাইরাস -এর কারণে সৃষ্ট পরিস্থিতির পর্যালোচনা, নজরদারী এবং প্রস্তুতির ব্যবস্থাপনার জন্য একটি উচ্চ পর্যায়ের মন্ত্রীগোষ্ঠী গঠন করা হয়েছে। কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধনের পৌরহিত্যে এই মন্ত্রীগোষ্ঠী আজ নতুনদিল্লিতে বৈঠক করে। বৈঠকে অসামরিক বিমান চলাচল মন্ত্রী শ্রী হরদীপ সিং পুরি, বিদেশ মন্ত্রী ডঃ সুব্রমণিয়াম জয়শংকর, স্বরাষ্ট্র প্রতিমন্ত্রী শ্রী নিত্যানন্দ রাই, জাহাজ চলাচল, রসায়ন ও সার দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া, স্বাস্থ্য ও পরিবার কল্যাণ দপ্তরের প্রতিমন্ত্রী শ্রী অশ্বিনী কুমার চৌবে উপস্থিত ছিলেন।
বৈঠকে কোভিড-১৯ এর বিষয়ে উদ্ভূত পরিস্থিতির বিষয়ে সকলকে জানানো হয়। কোভিড-১৯-এর প্রতিরোধে ভারতে কি কি ব্যবস্থা নেওয়া হয়েছে, সেই সম্পর্কেও বিশদে জানানো হয় । এর মধ্যে রয়েছে, ১০ মার্চ ২০২০ তে জারি হওয়া নতুন দুটি পর্যটন সংক্রান্ত পরামর্শ সহ বিশ্ব পরিস্থিতি অনুযায়ী ভ্রমণ সংক্রান্ত নানা নির্দেশাবলী এবং বিভিন্ন তথ্য। এই ভাইরাসের সংক্রমণ প্রতিরোধ করার অঙ্গ হিসেবে, ওই পরামর্শে বলা হয়েছে, যারা চীন, হংকং, দক্ষিণ কোরীয়া জাপান, ইটালি, থাইল্যান্ড, সিঙ্গাপুর, ইরান, মালয়েশিয়া, ফ্রান্স, স্পেন এবং জার্মানি থেকে ফিরবেন, তাঁদের দেশে পৌঁছানোর দিন থেকে ১৪ দিন কোয়ারাণ্টিনে থাকতে হবে এবং তাঁরা যে সংস্থায় কর্মরত , সেই সংস্থাকে এমন ব্যবস্থা করতে হবে যাতে ঐ কর্মচারী এই সময়ে বাড়িতে থেকে কাজ করার সুযোগ পান।
বৈঠকে সংশ্লিষ্ট মন্ত্রক/দপ্তর গুলির সচিব ও পদস্থ আধিকারিকরা উপস্থিত ছিলেন।
স্বাস্থ্যসচিব শ্রীমতী প্রীতি সুদান মন্ত্রীগোষ্ঠীকে জানান, মানুষকে এই ভাইরাসের বিষয়ে সচেতন করতে রাজ্য ও কেন্দ্রশাসিত অঞ্চলগুলিকে প্রয়োজনীয় পরামর্শ দেওয়া হয়েছে। এই ভাইরাসে আক্রান্তদের কি কি শারীরিক লক্ষ্মণ দেখা দেবে, এবং এ সংক্রান্ত হেল্পলাইন নম্বর নিয়ে প্রচার করতে বলা হয়েছে। রাজ্য এবং কেন্দ্রশাসিত অঞ্চলগুলি কোয়ারান্টিনের জন্য অতিরিক্ত জায়গা বাছাই, আইসোলেশন ওয়ার্ডের ব্যবস্থা, স্বাস্থ্যকর্মী ও চিকিৎসকদের প্রশিক্ষণের ব্যবস্থাও করেছে। তিনি আরো জানান, চীন, সিঙ্গাপুর, থাইল্যান্ড, হংকং, জাপান, দক্ষিণ কোরিয়া, ভিয়েতনাম, মালয়েশিয়া,নেপাল, ইন্দোনেশিয়া, ইরান ও ইটালি౼এই ১২টি দেশের থেকে আগত যাত্রীদের এর্যোব্রিজ ব্যবহার করতে হবে এবং তাঁদের সকলের স্বাস্থ্য পরীক্ষা করা হবে।
দেশের স্বার্থে যে সব প্রতিরোধমূলক ব্যবস্থা নেওয়া হয়েছে, মন্ত্রীগোষ্ঠী সেই বিষয় নিয়েও বিস্তারিত আলোচনা করে। নোভেল করোনা ভাইরাস  এর মোকাবিলায় যে সব উদ্যোগ নেওয়া হয়েছে এবং বিভিন্ন মন্ত্রক/দপ্তর, ও রাজ্য/কেন্দ্রশাসিত অঞ্চলগুলি যে সব ব্যবস্থা গ্রহণ করেছে তা জেনে মন্ত্রীগোষ্ঠী সন্তোষ প্রকাশ করেছে।
ক্যাবিনেট সচিবও আজ সংশ্লিষ্ট মন্ত্রক/দপ্তরের সচিব, সেনাবাহিনী এবং ভারত-তিব্বত সীমান্ত পুলিশের প্রতিনিধিদের সঙ্গে আজ বৈঠক করেছেন। এই বৈঠকে সিদ্ধান্ত নেওয়া হয়েছে ১৮৯৭ সালের সংক্রামক ব্যধি আইনের ২ নম্বর ধারা প্রয়োগ করার জন্য স্বাস্থ্য ও পরিবারকল্যাণ মন্ত্রক, সব রাজ্য/ কেন্দ্রশাসিত অঞ্চলগুলিকে পরামর্শ দেবে। এর ফলে মন্ত্রক, রাজ্য ও কেন্দ্রশাসিত অঞ্চলগুলির বিভিন্ন নির্দেশিকা কার্যকর করতে সুবিধে হবে। এছাড়াও আজ ইটালি থেকে যে ৮৩ জন যাত্রী এসেছেন, তাঁদের মানেসরে সেনাবাহিনীর ক্যাম্পে কোয়ারান্টিনে পাঠানো হয়েছে।
CG/CB
(Visitor Counter : 158